cyanic-selkie/wikianc huggingface dataset:
แฟรงเกนสไตน์
แมรี เชลลีย์ ได้ความคิดการเขียนนวนิยายเรื่องนี้ ขณะที่เธออายุ 18 ปี เมื่อ ค.ศ. 1816 เธอได้เดินทางไปเที่ยวพักผ่อนยังคฤหาสน์หลังใหญ่ที่สวิสเซอร์แลนด์ของลอร์ด ไบรอน พร้อมกับสามี แต่ทว่าสภาพอากาศที่นั่นเกิดฝนตกหนัก ทั้งสามจึงติดอยู่ภายในไม่สามารถออกไปไหนได้ ด้วยบรรยายกาศที่น่ากลัวและอึดอัด ทั้งสามจึงคิดการละเล่นขึ้นมาด้วยการแต่งเรื่องสยองขวัญแข่งขันกันเอง เพื่อหาผู้ชนะซึ่งแต่งได้น่ากลัวที่สุด ปรากฏว่าเป็นเชลลีย์ที่แต่งได้น่ากลัวที่สุด และเป็นที่มาของแฟรงเกนสไตน์ในที่สุด โดยใช้พื้นฐานจากเรื่องแนวเดียวกันนี้จากยุคกลาง เช่น โกเลม และเรื่องอื่น ๆ
รูบี (ภาษาโปรแกรม)
ปรัชญา
ประเด็นหลักในการออกแบบภาษารูบีของ Matz คือการทำให้โปรแกรมเมอร์มีความสุขโดยการลดงานที่ไม่ต้องใช้ทักษะออกไป โดยเป็นไปตามหลักการของการออกแบบส่วนต่อประสานกับผู้ใช้ที่ดี Matz เน้นว่าการออกแบบระบบควรให้ความสำคัญกับความจำเป็นของมนุษย์มากกว่าความจำเป็นของเครื่องคอมพิวเตอร์
เจ้าจอมมารดาทับทิม ในรัชกาลที่ 5
ประวัติ
ในสมัยนั้น ถือกันว่าคุณท้าววรคณานันท์ (หุ่น) เป็นเจ้าสำนักที่ฝึกหัดเด็กดีที่สุด เพราะเป็นเจ้าจอมละครมาตั้งแต่สมัยรัชกาลที่ 2 และได้เป็นผู้ใหญ่อยู่ในพระราชวังในรัชกาลหลังๆ ต่อมาจึงทำให้เคยชินกับขนบธรรมเนียมภายในพระบรมมหาราชวังเป็นอย่างยิ่ง ด้วยเหตุนี้จึงนับได้ว่าเจ้าจอมมารดาทับทิมได้ครูดี ได้โรงเรียนดี และได้สิ่งแวดล้อมทั้งมวลดีด้วย
ท่านมีประสูติกาลพระราชโอรสธิดาทั้งหมด 3 พระองค์ คือ
เจ้าจอมมารดาทับทิมมีอัธยาศัยดี เป็นที่ชอบแก่บุคคลโดยทั่วไป โดยเฉพาะกิริยามารยาทถือกันว่า เป็นแบบฉบับแห่งหญิงชาววังที่ดี ในที่สุดทรงพระกรุณาโปรดพระราชทานเครื่องยศ ยกย่องขึ้นเป็นพระสนมเอก นับว่าพระราชทานเกียรติยศอย่างสูง เจ้าจอมมารดาทับทิมดำรงชีพอยู่ในพระบรมมหาราชวัง จนกระทั่งกรมหลวงนครชัยศรีสุรเดชพระราชโอรสพระองค์ใหญ่ ทรงสำเร็จการศึกษาจากยุโรป กลับมาพร้อมกับกรมหลวงสิงหวิกรมเกรียงไกร พระราชโอรสพระองค์เล็ก ซึ่งเสด็จไปทรงศึกษาวิชาทหารเรือ เจ้าจอมมารดาทับทิมก็ขอพระราชทานพระบรมราชานุญาตออกไปพำนักอยู่ที่วังของพระราชโอรสทั้ง 2 โดยเฉลี่ยเท่า ๆ กัน บางครั้งท่านก็ไปพำนักกับพระราชธิดาพระองค์เดียว ณ ตำหนักในสวนสุนันทา เป็นต้น พระบาทสมเด็จพระจุลจอมเกล้าเจ้าอยู่หัวเสด็จสวรรคต เมื่อเจ้าจอมมารดาทับทิมมีอายุได้ 53 ปี หลังจากนั้นท่านก็ออกไปอาศัยอยู่กับพระราชโอรส-ธิดาเป็นการถาวรและใช้เวลาให้หมดไปกับการบำเพ็ญวัตรหาความสุข ตามสมควรแก่ฐานะบรรดาศักดิ์ เช่นฟังเทศน์ ทำบุญและให้ทาน
อย่างไรก็ตาม เจ้าจอมมารดาทับทิมก็มีสิ่งที่แปลกกว่าคนอื่นอยู่อย่างหนึ่ง คือ ชอบไปเที่ยวตามหัวเมือง ถ้าอยู่กับบ้านกับวังนาน ๆ คล้าย ๆ กับจะเจ็บป่วย แต่ถ้าได้แปรสถานไปที่อื่น กลับฟื้นมีความสบายด้วยเหตุนี้เอง เมื่อใดที่พระโอรสธิดาสังเกตเห็นว่า เจ้าจอมมารดามีอาการไม่สบายเป็นปกติ ก็มักชวนแปรสถานไปที่อื่นอย่างน้อยปีละหนหนึ่ง
ทางฝ่ายทะเล เจ้าจอมมารดาทับทิมชอบไปที่สมุทรปราการ และที่หนองแกใต้หัวหิน ซึ่งเสด็จในกรมหลวงสิงหวิกรมเกรียงไกร พระราชโอรสพระองค์เล็ก มีสวนและทรงสร้างตำหนักที่พักไว้ที่นั่นโดยเฉพาะในฤดูร้อน เจ้าจอมมารดามักแปรสถานไปอยู่ที่นั่นเป็นเวลานาน ๆ แทบทุกปีสำหรับการไปต่างประเทศ เจ้าจอมมารดาเคยไปเยี่ยมพระโอรสและธิดาถึงปีนัง ทั้ง ๆ ที่อายุเกือบจะ 80 อยู่แล้ว กลับชมว่าปีนังอากาศดี เลยพักอยู่ที่ตำหนักพระองค์หญิงประเวศฯ ถึง 13 เดือน
รูบี (ภาษาโปรแกรม)
ปรัชญา
บ่อยครั้งที่ผู้คนโดยเฉพาะวิศวกรคอมพิวเตอร์ เพ่งความสนใจไปที่เครื่องจักร พวกเขาคิดว่า "โดยการกระทำนี้ทำให้เครื่องจักรทำงานได้เร็วขึ้น โดยการกระทำนี้เครื่องจักรจะทำงานอย่างมีประสิทธิภาพมากขึ้น โดยการกระทำนี้เครื่องจะทำบางอย่าง" พวกเขาพุ่งความสนใจไปที่เครื่องจักร แต่แท้ที่จริงแล้ว เราจำเป็นที่จะต้องพุ่งความสนใจไปที่มนุษย์ ได้แก่ การสนใจว่ามนุษย์เขียนโปรแกรมอย่างไร หรือใช้งานเครื่องจักรอย่างไร เราเป็นนาย เครื่องจักรที่เป็นทาส
เจ้าจอมมารดาทับทิม ในรัชกาลที่ 5
ประวัติ
พระราชโอรสธิดา ซึ่งรีบเสด็จมาจากปีนังเมื่อทราบเหตุ พยายามจะให้กลับกรุงเทพฯ อีก แต่ไม่เป็นผลประหลาดก็ตรงที่ว่า เจ้าจอมมารดาทับทิมอยู่ที่บางปะอินได้ถึง 79 วัน จึงได้ถึงแก่อสัญกรรมเมื่อวันอังคารที่ 24 พฤษภาคม พ.ศ. 2481 รวมอายุ 82 ปี
รูบี (ภาษาโปรแกรม)
ปรัชญา
ในการให้สัมภาษณ์ Matz นิยามว่า "ทุกคนมีภูมิหลังของตนเอง บางคนอาจจะเคยใช้ภาษาไพทอน บางคนอาจจะเคยใช้ภาษาเพิร์ล พวกเขาอาจประหลาดใจโดยมีสาเหตุจากแง่มุมต่างๆ กันของภาษา จากนั้นพวกเขามาหาฉันและพูดว่า 'ฉันประหลาดใจเนื่องจากลักษณะพิเศษนี้ของภาษา ดังเมื่อมีเหตุการเช่นนี้ภาษารูบีจึงละเมิดหลักการทำให้ประหลาดใจน้อยที่สุด' ช้าก่อนๆ หลักการทำให้ประหลาดใจน้อยที่สุดไม่ใช่สำหรับทุกคน หลักการทำให้ประหลาดใจน้อยที่สุดหมายถึงหลักการทำให้ "ฉัน" ประหลาดใจน้อยที่สุด และจะเป็นหลักการทำให้ประหลาดใจน้อยที่สุดก็ต่อเมื่อคุณได้ศึกษาภาษารูบีมาแล้วอย่างดี ตัวอย่างเช่น ฉันเคยเป็นโปรแกรมเมอร์ภาษาซีพลัสพลัสมา ก่อนที่ออกแบบภาษารูบี ฉันได้เขียนโปรแกรมภาษาซีพลัสพลัสเพียงภาษาเดียวมาสองหรือสามปี และหลังจากสองปีนั้นภาษาซีพลัสพลัสก็ยังทำให้ฉันประหลาดใจอยู่"
ตัวอย่าง
ตัวอย่างโปรแกรมภาษารูบีพื้นฐาน:
การเก็บรวบรวม
การเก็บรวบรวมโดยใช้แถวลำดับ:
การเก็บรวบรวมโดยใช้แฮช:
สอาด ปิยวรรณ
การทำงาน
สอาด ปิยวรรณ เป็นนักธุรกิจตันแทนจำหน่ายรถบรรทุก ต่อมาหันมาทำงานการเมืองเป็นกรรมการบริหารพรรคสหภูมิ และเป็นสมาชิกสภาจังหวัดลำปาง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมาชิกสภาผู้แทนราษฎรเป็นสมัยแรก สังกัดพรรคแรงงาน ซึ่งเขาเป็นเลขาธิการพรรค ต่อจากนั้นเขาได้รับเลือกตั้งต่อเนื่องอีก 5 สมัย
สอาด ปิยวรรณ ได้รับแต่งตั้งเป็นประธานกรรมาธิการพิจารณาเปิดเผยรายงานการประชุมลับ ในสภาผู้แทนราษฎรไทย ชุดที่ 11 เป็นรองประธานสภาผู้แทนราษฎร และเป็นรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ เมื่อปี พ.ศ. 2529 และเป็นรัฐมนตรีประจำสำนักนายกรัฐมนตรี ในรัฐบาลพลเอกชาติชาย ชุณหะวัณ เมื่อปี พ.ศ. 2533
สมาชิกสภาผู้แทนราษฎร
ดร.สอาด ได้รับการเลือกตั้งเป็นสมาชิกสภาผู้แทนราษฎร 6 สมัย คือ
ถึงแก่อนิจกรรม
สอาด ปิยวรรณ เสียชีวิตจากอาการติดเชื้อในลำไส้ ที่โรงพยาบาลวิชัยยุทธ เมื่อวันที่ 14 เมษายน พ.ศ. 2556
มวยไทย ชูชัย
มวยไทย ชูชัย (ムエタイ チューチャイ; Muay Thai Chūchai) หรือ ชูชัย เป็นนักมวยไทยจากการ์ตูนเรื่อง ทาคาคาเอะ!! ราเม็งแมน เขียนโดย ยูเดะทามาโกะ ซึ่งเป็นผู้เขียนเรื่องคินนิคุแมน
ประวัติตามท้องเรื่อง
มวยไทย ชูชัย เป็นผู้ใช้วิชามวยไทยที่ทรงพลัง เพื่อพี่น้องที่หิวโหยของเขา ชูชัยมีส่วนร่วมในการแข่งขันของจักรพรรดิ หว่อง (Emperor Wong) และเขาก็ได้พบกับราเม็งแมนในครั้งนั้น ต่อมาชูชัยได้ปรากฏตัวขึ้นอีกครั้งในฐานะของสหายของราเม็งแมน และเป็นหนึ่งในสหายเพียงไม่กี่รายที่เป็นพันธมิตรแทนที่จะเป็นคู่แข่งกัน ชูชัยมีคุณสมบัติที่เรียกว่า นิคุทาอิ เมนุกิ คาตานะ (肉体麺打斬刀; Noodle Body Blade) ซึ่งเป็นการสับร่างกายของศัตรูให้เหมือนกับเป็นก๋วยเตี๋ยวราเม็ง ทว่า เขาเคยใช้ท่าไม้ตายนี้เพียงครั้งเดียวเท่านั้น ตามเนื้อเรื่องระบุว่า ชูชัยเคยถูก อี้ ปิง ขง (Yii Ping Kong) จากซาอุดิอาระเบียเล่นงาน ก่อนที่ชูชัยจะถูก โกมุเคน โชวริว (Gomuken Chouryuu) สังหารลงในเวลาต่อมา
การปรากฏตัวในสื่ออื่น
นอกจากนี้ มวยไทย ชูชัย ยังมีบทบาทในการ์ตูนแอนิเมชันเรื่อง ทาคาคาเอะ!! ราเม็งแมน (闘将!!拉麺男; Tatakae!! Ramenman) ซึ่งออกฉายครั้งแรกที่ประเทศญี่ปุ่น ณ วันที่ 10 มกราคม — 11 กันยายน ค.ศ. 1988 ด้วยเช่นกัน (ชาวญี่ปุ่นผู้ให้เสียงพากย์มวยไทย ชูชัย คือ ฮิเดะยุกิ โฮะริ)
การตอบรับ
ครั้งหนึ่งมีการผลิตหุ่นไวนีล มวยไทย ชูชัย ขึ้นเพื่อเป็นของเล่นสำหรับเด็ก จัดจำหน่ายโดยบริษัทบันได (ในปี ค.ศ. 1987) เช่นเดียวกับตัวละครอื่น ๆ ในราเม็งแมนด้วยเช่นกัน (ปัจจุบัน หุ่นไวนีล มวยไทย ชูชัย ถือเป็นของสะสมเกี่ยวกับมวยไทยอีกหนึ่งรายการที่หายากมาก)
พระเจ้ารุทรวรมัน
พระเจ้ารุทรวรมันที่ 1 (រុទ្រវរ្ម័នទី១, อักษรโรมัน: Rudravarman I, 留陁跋摩, ) เป็นพระมหากษัตริย์แห่งอาณาจักรฟูนานพระองค์สุดท้าย และพระมหากษัตริย์แห่งอาณาจักรจามปา
พระราชประวัติ
พระเจ้ารุทรวรมันทรงเป็นพระมหากษัตริย์องค์สุดท้ายแห่งอาณาจักรฟูนาน และพระมหากษัตริย์แห่งอาณาจักรจามปา พระองค์ทรงเป็นพระราชโอรสของ พระเจ้าเกาฑิณยะชัยวรมันที่ 3 แห่งฟูนานที่ประสูติจากพระสนม เมื่อพระราชบิดาสวรรคตพระองค์ทรงแย่งชิงราชสมบัติและสังหาร เจ้าชายกุณณะวรมัน รัชทายาทโดยชอบธรรมที่ประสูติจากพระนางกุลประภาวดี พระอัครมเหสี และทรงทำสงครามยืดเยื้อกับพระนางกุลประภาวดี เป็นสาเหตุให้อาณาจักรฟูนานอ่อนแอและล่มสลายลงในที่สุด เมื่อพระเจ้าภววรมันที่ 1 ร่วมกันกับเจ้าชายจิตรเสน (พระเจ้ามเหนทรวรมัน) พระอนุชา ทำสงครามเพื่อชิงราชสมบัติและบุกยึดราชธานีวยาธปุระได้สำเร็จ
พระเจ้ารุทรวรมันทรงลี้ภัยพร้อมพระราชมารดาเข้าไปในอาณาจักรจามปา ด้านเอกสารฝ่ายจามปา กล่าวว่าเมื่อพระเจ้าวิชัยปาโมพระมหากษัตริย์แห่งจามปาสวรรคต กษัตริย์พระองค์ใหม่ทรงพระนามว่า "พระเจ้ารุทรวรมัน" ทรงเป็นปฐมกษัตริย์ราชวงศ์ใหม่ที่ปกครองจามปา ตามบันทึกเอกสารฝ่ายฟูนันระบุปีที่ทรงสิ้นสุดสถานะพระมหากษัตริย์แห่งฟูนันคือประมาณปี ค.ศ. 545 และเอกสารฝ่ายจามปาระบุปีที่ทรงครองราชย์เป็นพระมหากษัตริย์แห่งจามปาคือปี ค.ศ. 529 ซึ่งมีปีศักราชคลาดเคลื่อนกันถึง 16 ปี แต่เอกสารทั้งฝ่ายฟูนันและฝ่ายจามปาระบุตรงกันว่าพระองค์ได้ส่งราชฑูตไปถวายราชบรรณาการไปยังเมืองจีนและทรงนับถือพระพุทธศาสนา ส่วนปีที่สวรรคตเอกสารฝ่ายจามปาระบุว่าสวรรคตในปี ค.ศ. 572
ฟุตบอลชิงแชมป์แห่งชาติยุโรป 2024 รอบคัดเลือก กลุ่มดี
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
ชาลี อินทรวิจิตร
ชาลี อินทรวิจิตร (6 กรกฎาคม พ.ศ. 2465 – 5 พฤษภาคม พ.ศ. 2564) เป็นผู้ประพันธ์คำร้อง ผู้กำกับภาพยนตร์  ได้รับยกย่องเป็นศิลปินแห่งชาติ สาขาศิลปะการแสดง (ผู้ประพันธ์คำร้อง-ผู้กำกับภาพยนตร์) ประจำปีพุทธศักราช 2536 มีผลงานประพันธ์คำร้องเพลงที่มีชื่อเสียง ได้แก่  สดุดีมหาราชา, แสนแสบ, ท่าฉลอม, สาวนครชัยศรี, ทุ่งรวงทอง, มนต์รักดอกคำใต้, แม่กลอง, เรือนแพ, จำเลยรัก หลงเงา ไม่อยากให้โลกนี้มีความรัก รักเธอเสมอ กรุงเทพ ป่าลั่น บ้านเรา  ฉันรอจูบจากเธอ ฯลฯ
ประวัติ
เดิมชื่อ สง่า อินทรวิจิตร เกิดเมื่อวันที่ 6 กรกฎาคม พ.ศ. 2465 ที่ตำบลโคกขาม อำเภอเมือง จังหวัดสมุทรสาคร จบการศึกษาจากโรงเรียนอำนวยศิลป์ และโรงเรียนวิศวกรรมรถไฟรุ่นแรก แผนกการเดินรถ คุณอาจินต์ ปัญจพรรค์ เคยกล่าวไว้ในตอนหนึ่งของหนังสือ "คอนเสิร์ตเชิดชูครูเพลง ครั้งที่ 2 ชาลี อินทรวิจิตรว่า" " ชาลีฯ ก่อนเล่นละครเป็นนักร้องลูกศิษย์ครูล้วน ควันธรรม ก่อนเป็นนักร้องเขาเป็นนักเรียนวิศวกรรมรถไฟรุ่นแรก พร้อมที่จะเป็นนายสถานีรถไฟผู้เคาะโทรเลขได้สมบูรณ์แบบ แต่เขาเลือกมาเคาะจังหวะเพลงและเป็นศิษย์รุ่นแรกแถวหน้าของครูล้วนฯ ร้องเพลงได้กระทบยอดไหล่กับสุรสิทธิ์ สัตยวงศ์"
ชาลี อินทรวิจิตร มีผลงานประพันธ์คำร้องเพลงเกือบ 1,000 เพลง มีผลงานการแสดง เช่น ''สวรรค์มืด (2501), จอมใจเวียงฟ้า (2505), ไอ้ผาง ร.ฟ.ท. (2525)  และกำกับภาพยนตร์อีกจำนวนมาก เช่น ปราสาททราย (2512), กิ่งแก้ว (2513) และ สื่อกามเทพ (2514)'' เป็นต้น
สมรสกับนักแสดงหญิง ศรินทิพย์ ศิริวรรณ แต่หายไประหว่างการถ่ายทำเรื่อง อีจู้กู้ปู่ป้า ของ กำธร ทัพคัลไลย เมื่อวันที่ 3 ธันวาคม พ.ศ. 2530 จนถึงปัจจุบันยังไม่พบตัว ภายหลังเหตุการณ์นั้น ชาลี ได้แต่งเพลงเพื่อระลึกถึง โดยใช้ทำนองเพลง Aubrey ของเดวิด เกตส์แห่งวงเบรด (Bread) ใช้ชื่อเพลงว่า เมื่อเธอจากฉันไป ขับร้องโดย พรพิมล ธรรมสาร
ชาลี อินทรวิจิตร ถึงแก่อนิจกรรมเมื่อวันที่ 5 พฤษภาคม พ.ศ. 2564 เมื่อเวลา 00:45 น. สิริรวมอายุได้ 98 ปี หลังเข้ารับการรักษาที่โรงพยาบาลศิริราชด้วยโรคหัวใจและเบาหวาน ในการนี้พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานน้ำหลวงอาบศพ พร้อมหีบทองลายสลัก ฉัตรเบญจาตั้งประดับ เป็นเครื่องประกอบเกียรติยศ โปรดเกล้าฯให้ พล.อ.อ.เกษม อยู่สุข​ หัวหน้าสำนักงานราชเลขานุการในพระองค์ เชิญพวงมาลาของพระบาทสมเด็จพระเจ้าอยู่หัว โดยมี นางพรพิมล มั่นฤทัย เป็นประธานในพิธี ณ ศาลา 9-11 วัดธาตุทอง
ทั้งนี้ พระบาทสมเด็จพระวชิรเกล้าเจ้าอยู่หัว จะทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชทานแทนพระองค์ไปในการพระราชพิธีพระราชทานเพลิงศพ ชาลี อินทรวิจิตร ณ วัดธาตุ​ทอง ในวันที่ 30 มกราคม พ.ศ. 2565
นวนิยาย
นวนิยาย เป็นรูปแบบหนึ่งของวรรณกรรมลายลักษณ์ แต่งในรูปของร้อยแก้ว มีลักษณะแตกต่างจากเรื่องแต่งแบบเดิม ที่เรียกว่านิทาน
นว มีความหมายว่า "ใหม่" นิเยย (និយាយ) เป็นภาษาเขมรมีความหมายว่า "เล่า" ซึ่งมีความหมายเดียวกับคำว่า นิทาน ของภาษาบาลี ดังนั้นคำว่านวนิยายจึงมีความหมายว่า "เรื่องเล่าหรือนิทานแบบใหม่" ซึ่งตรงกับคำว่า Novella ในภาษาอิตาลี คำนี้ถูกใช้เป็นครั้งแรกในคริสต์ศตวรรษที่ 14 กับวรรณกรรมเรื่อง ตำนานสิบราตรี ของโจวันนี บอกกัชโช ซึ่งมีข้อแตกต่างจากนิยายที่เคยแต่งกันมาอยู่หลายประการ
นิยาย/นิทานแบบดั้งเดิมมักพยายามโน้มน้าวให้ผู้อ่านเชื่อว่าเป็นเรื่องจริง อาทิ รามเกียรติ์ หรืออีเลียด ขณะที่นวนิยายใช้กลวิธีให้ผู้อ่านเห็นว่าไม่ใช่เรื่องจริง นักวิจารณ์และปัญญาชน กิลเบิร์ต ไฮอิต (Gilbert Highet) ได้อธิบายความหมายของคำว่านวนิยายไว้ว่า "นวนิยายคือเรื่องเล่าขนาดยาวที่เกี่ยวกับบุคคลที่ไม่มีตัวตนจริง นวนิยายเป็นทั้งเรื่องจริงและเท็จ กล่าวคือ แม้ว่าบุคคลและตัวละครต่าง ๆ ไม่เคยมีอยู่จริง แต่ตัวละครในนวนิยายนั้นก็เป็นที่ยอมรับว่าเป็นแบบฉบับของบุคคลที่มีชีวิตจริง และพฤติกรรมของตัวละคนก็สอดคล้องกับลักษณะความเป็นที่ปรากฏขึ้นจริงในสถานที่และยุคสมัยนั้น ๆ"
วรรณกรรมที่เข้าข่ายเป็นนวนิยายเรื่องแรกของโลกคือ ตำนานเก็นจิ ของมูราซากิ ชิกิบุ ซึ่งแต่งขึ้นในต้นคริสต์ศตวรรษที่ 11 แต่ยังเป็นที่ถกเถียงกันอยู่ ผู้ได้รับการยอมรับนับถือว่าเป็นผู้ประพันธ์นวนิยายคนแรกของอังกฤษ คือแดเนียล เดโฟ ผู้แต่งนวนิยายผจญภัยเรื่อง โรบินสัน ครูโซ นวนิยายที่ปรากฏเป็นเรื่องแรกในประเทศไทยคือเรื่อง ความพยาบาท (Vendetta) โดยมารี กอร์เนลลี
นวนิยายมีทั้งผลดีและผลเสียต่อสังคม ด้านดีคือมีการคัดค้านสังคมที่เป็นอยู่และเสนอสังคมที่ควรเป็น ปลุกเร้าให้คนอื่นร่วมตระหนักปัญหาและเกิดความสนใจจะแก้ไข นวนิยายประเภทนี้ไม่จำเป็นต้องเป็นวรรณกรรมการเมืองเสมอไป ในทางตรงข้าม นวนิยายบางเรื่องมุ่งสร้างความบันเทิงเพียงอย่างเดียวโดยไม่ได้คำนึงถึงความรับผิดชอบที่มีต่อผู้อ่าน บางครั้งบิดเบือนความจริงและสร้างค่านิยมผิด ๆ
บางขุนเทียน
บางขุนเทียน อาจหมายถึง
วัดฟ้าเวียงอินทร์
วัดฟ้าเวียงอินทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเปียงหลวง อำเภอเวียงแหง จังหวัดเชียงใหม่ ที่ดินของวัดครอบคลุมพื้นที่ทั้งประเทศไทยและประเทศพม่า โดยมีเจดีย์มารชินะเจดีย์ (เจดีย์ชนะมาร) อยู่ฝั่งไทย ส่วนอุโบสถตั้งอยู่ฝั่งประเทศพม่า ทำให้วัดนี้ได้ชื่อว่า "วัดสองแผ่นดิน"
ภายในบริเวณวัดทางฝั่งไทย เสนาสนะได้แก่หอสวดมนต์ เจดีย์ทอง หอระฆัง กุฏิสงฆ์ ศาลา วิหารหลังใหม่ (สร้างเมื่อ พ.ศ. 2535) ศาลาจำศีล ศูนย์อบรมเด็กก่อนเกณฑ์ของวัด ทางฝั่งพม่ามีสิ่งก่อสร้างคือ อุโบสถหลังเก่า โรงนอนพระ และด้านหลังของโรงนอนมีที่พักของทหารพม่า นอกจากนี้บริเวณด้านหลังของเจดีย์จะมีศาลของสมเด็จพระนเรศวรมหาราชตั้งอยู่ มีห้องแสดงภาพผู้นำและประวัติของชาวไทใหญ่ ส่วนด้านหลังวัดคือสุสานของนายพลโมเฮง
นากใหญ่ธรรมดา
นากใหญ่ธรรมดา หรือ นากยุโรป (Common otter, European otter; ) เป็นนากชนิดที่สามารถพบได้กว้างขวางมาก มีลำตัวยาว ขนหนาและหยาบเพื่อป้องกันมิให้น้ำซึมเข้ามา ทำให้ว่ายน้ำได้คล่องแคล่ว และป้องกันอากาศเย็นได้เป็นอย่างดี สีขนตามลำตัวเป็นสีน้ำตาลอ่อน ในบางครั้งอาจเปลี่ยนหรือเห็นเป็นสีเทา บริเวณท้องมีสีขนที่อ่อนกว่า หัวแบนและกว้าง หูกลม หางเรียวยาว ขนสั้น นิ้วเท้ามีพังผืดยึดติดกัน
ขนาด
มีความยาวลำตัวและหัว 55-72 เซนติเมตร ความยาวหาง 37.5-48 เซนติเมตร น้ำหนักสูงสุด 3-5 กิโลกรัม
ถิ่นที่อยู่
มีการกระจายพันธุ์ที่กว้างขวางมากตั้งแต่ทวีปยุโรปจนถึงทวีปเอเชีย พบตั้งแต่ สหราชอาณาจักร, ยุโรปตะวันตก, รัสเซีย, ตุรกี, ซีเรีย, อิหร่าน, เลบานอน, ซาอุดิอาระเบีย, คูเวต, อิรัก, ปากีสถาน, อินเดีย, ศรีลังกา, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตราและเกาะชวา (มีทั้งสิ้น 11 ชนิดย่อย ดูในตาราง )
พฤติกรรม
มีพฤติกรรมสามารถปรับตัวให้อาศัยในสภาพแวดล้อมต่าง ๆ ได้เป็นอย่างดี เช่น ป่าใกล้ลำธารหรือทะเลสาบ แม่น้ำขนาดใหญ่ สามารถขึ้นไปอาศัยอยู่ในแหล่งน้ำบนพื้นที่ที่สูงกว่าระดับน้ำทะเลถึง 1,000 เมตร อาหารหลัก คือ สัตว์น้ำชนิดต่าง ๆ รวมทั้งเป็ดและไก่และนกน้ำชนิดต่าง ๆ ด้วย สามารถหาอาหารในน้ำที่มืดและขุ่นได้ด้วยการใช้ประสาทสัมผัสจากหนวด ทำหน้าที่รับรู้แรงสั่นสะเทือนจากการเคลื่อนไหวของสิ่งมีชีวิตใต้น้ำ ออกหากินตามลำพังหรือเป็นกลุ่มเล็ก ๆ หากินได้ทั้งกลางวันและกลางคืน มีพฤติกรรมในการถูตัวเกลือกกลิ้งกับทรายเพื่อเป็นการทำให้ขนแห้งและช่วยกระชับความสัมพันธ์ในครอบครัว ลูกนากใหญ่ธรรมดาจะเริ่มหัดอาหารกินเองเมื่ออายุได้ 4 เดือน โดยมีนากใหญ่ธรรมดาที่โตเต็มที่คอยช่วยเหลือและแบ่งปันอาหารให้ โดยบางครั้งอาจรวมตัวกันเป็นฝูงใหญ่เพื่อป้องกันอันตรายจากสัตว์นักล่าได้ด้วย
ปฏิสัมพันธุ์กับมนุษย์
จากคุณสมบัติของขนที่ทั้งหนาและกันหนาวได้เป็นอย่างดี ทำให้ถูกล่าเพื่อเอาขนและหนังทำเป็นเสื้อขนสัตว์ในอดีต ก่อนที่ในปี ค.ศ. 1975 ทางกองทุนสัตว์ป่าโลก ได้เรียกร้องให้รัฐบาลประเทศต่าง ๆ ยกเลิกการค้าหนังนาก ซึ่งก็ได้รับความร่วมมือเป็นอย่างดีรวมทั้งในประเทศไทยด้วย ซึ่งสถานะของนากใหญ่ธรรมดาในปัจจุบัน จัดอยู่ในบัญชีหมายเลข 1 (Appendix 1) ของอนุสัญญาไซเตส
เฉิน เป่าเหลียน
เฉิน เป่าเหลียน (陳寶蓮 Chan Bo-Lin) (เกิด 23 พฤษภาคม ค.ศ. 1973 - 31 กรกฎาคม ค.ศ. 2002) เป็นนักแสดงภาพยนตร์อีโรติกชาวจีน ซึ่งมีชื่อภาษาอังกฤษที่คนทั่วไปรู้จักคือ พอลลีน ชาน (Pauline Chan)
เริ่มเข้าวงการบันเทิง
เธอเข้าประกวดมิสเอเชียเมื่อปี ค.ศ. 1990 ถึงแม้จะไม่ได้รางวัลชนะเลิศค แต่ก็ได้รับความสนใจจากบรรดาชาวฮ่องกง และผู้สร้างภาพยนตร์ จนได้มีโอกาสเข้าวงการบันเทิง และโด่งดังขึ้นมากับภาพยนตร์ประเภทวาบหวิว กลายเป็นราชินีแห่งภาพยนตร์เกรด 3 อีกคนในยุคนั้น ทำให้เธอประสบความสำเร็จถึงขั้นได้รับการยกย่องเป็น เซ็กส์ซิมโบล (Sex Symbol) แห่งยุค เธอมีผลงานในแนวดังกล่าวมากกว่า 25 เรื่องเลยทีเดียว
ในปี ค.ศ. 1992 ขณะที่กำลังมีชื่อเสียงนั่นเอง เธอได้พบกับมหาเศรษฐีชาวไต้หวัน หวง เจินจง (黃任中 Huang Jen-chung) ที่อายุมากกว่าเธอ 33 ปี ในตอนนั้นมีข่าวว่าเธอได้กลายเป็นภรรยาน้อยของเขา จนกระทั่งเขาต้องออกมาแก้ข่าว บอกว่าระหว่างตนเองกับดาราสาวคนสวยไม่ได้มีความสัมพันธ์อะไรไปมากกว่าการเป็นพ่อบุญธรรมกับลูกสาวเท่านั้น อย่างไรก็ตาม สื่อกลับพบว่าทั้งสองมีพฤติกรรมแสดงความใกล้ชิดสนิทสนมมากขึ้นเรื่อยๆ และเกินเลยไปจากคำว่า"พ่อกับลูกสาว"อย่างที่ฝ่ายชายกล่าวอ้าง จนกระทั่งตัวของหวงต้องออกมายืนยันอีกครั้ง ว่าแม้เขาจะหลับนอนบนเตียงเดียวกับหญิงสาวอายุน้อยคราวลูกคนนี้มากกว่า 50 ครั้ง แต่เขาและเธอก็ไม่เคยมีความสัมพันธ์ทางเพศต่อกันแต่อย่างใด
ในตอนนั้นมีข่าวว่า หวง เจินจง รู้สึกเสียใจกับชีวิตที่ดิ่งลงเหวของหญิงสาวคนสนิทมาก เขาพยายามช่วยเหลือด้วยการส่งเธอไปเรียนต่อที่ประเทศอังกฤษ หวังว่าจะช่วยเปลี่ยนแปลงอะไรได้บ้าง แต่สุดท้ายเธอก็โดนไล่ออกจากโรงเรียน หลังทำผิดกฏต่าง ๆ หลายครั้ง เธอจึงผลาญเงินที่ควรจะเป็นค่าใช้จ่ายในการศึกษาไปกับเรื่องฟุ่มเฟือยต่างๆ แทน และยังเคยติดคุกข้อหาทำร้ายร่างกายที่ประเทศอังกฤษจนหวง เจินจง โมโหกับสิ่งที่เกิดขึ้นมา ถึงขั้นยุติความสัมพันธ์ทั้งหมดกับเธอ
จุดอวสานของเธอ และปัญหาเรื่องบุตรในครรภ์
ในปี ค.ศ. 1999 เฉินเป่าเหลียน เดินทางไปไต้หวันเพื่อขอคืนดีกับ หวง เจินจง แต่เขาก็ยังปฏิเสธ หลังจากนั้นอีกสามปี ดาราสาวที่ได้ชื่อว่าเป็นอดีตราชินีหนังเกรดสาม จึงตัดสินใจฆ่าตัวตายด้วยการกระโดดลงมาจากชั้นที่ 24 ของอพาร์ตเมนต์แห่งหนึ่งในกรุงปักกิ่ง และเสียชีวิตลงในวันที่ 31 ก.ค. 2002
ในจดหมายลาตาย เฉินเป่าเหลียน ที่ตอนนั้นอายุได้ 29 ปี เปรยถึงปัญหาการป่วยเป็นโรคซึมเศร้า ว่าเป็นเหตุผลที่ทำให้เธอรู้สึกว่าไม่สามารถมีชีวิตอยู่ต่อไปได้อีกแล้ว เธอยังขอบคุณไปถึง หวง เจินจง กับสิ่งที่เขาทำ และขอร้องให้ทุกคนช่วยตามหาพ่อของลูกให้เธอด้วย
ว่ากันว่า ในตอนนั้น หวง เจินจง เสียใจกับเรื่องที่เกิดขึ้นมาก ต่อมาเขายังยอมรับว่าตนเองยังคงมีรูปของ เฉินเป่าเหลียน อยู่ข้างๆ เตียงนอนเพื่อระลึกถึงเธอ จนในเดือน ก.พ. 2004 เขาจึงจากไปหลังจากโดนรุมเร้าจากโรคเบาหวานอยู่นาน เมื่ออายุได้ 64 ปี
ในตอนนั้นมีข่าวลือออกมาว่า พ่อของลูก เฉินเป่าเหลียน อาจจะเป็นดีเจหนุ่มอายุ 25 ปี คนหนึ่งจากไทเป แต่ก็ไม่มีใครสามารถติดต่อเพื่อพูดคุยกับเขาได้ อย่างไรก็ตาม ในตอนนี้เมื่อเรื่องราวต่างๆ ได้ผ่านไปถึง 10 ปีเต็มทายาทของดาราสาวคนสวยเติบโตขึ้นมามาก สื่อในฮ่องกงกลับเชื่อว่าสุดท้ายแล้วอาจจะเป็น หวง เจินจง นั่นเองที่เป็นพ่อของลูก เพราะใบหน้าของเด็กกับเขาช่างดูละม้ายคล้ายคลึงกันเหลือเกิน
บุครของเธอในปัจจุบัน
ข่าวจากฮ่องกงระบุว่า เนื่องจากลูกชายของ เฉินเป่าเหลียน ลืมตาดูโลกก่อนกำหนด สุขภาพของเขาจึงไม่ค่อยแข็งแรงนัก เมื่อตอนแรกเกิดก็เคยมีภาวะปอดบวม หวน จี ต้องใช้เงินในการรักษาพยาบาลไปไม่น้อย นอกจากนั้นยังมีข่าวอีกว่า หวัง เฟย เองก็ช่วยเหลือด้านการเงินในการรักษาให้กับเด็ก รวมถึงช่วยเหลือค่าใช้จ่ายเรื่องการศึกษา และอื่นๆ ที่จำเป็นอีกด้วย
สำหรับ หวนจี นอกจากทำงานกับหวังเฟยมานานแล้ว เธอยังเป็นผู้จัดการของนักแสดงชาวไต้หวัน เชอรีล หยาง, นักร้องชื่อดัง เฟธ หยาง และเป็นผู้อำนวยการสร้างภาพยนตร์ รวมถึงจัดคอนเสิร์ตที่ประสบความสำเร็จของวงการ ซึ่งทำให้ต้องมีงานยุ่งอยู่ตลอด และไม่ค่อยมีเวลาให้กับลูกนัก แต่เธอก็พยายามพาลูกชายไปดูคอนเสิร์ต หรืองานเปิดตัวหนัง เมื่อมีเวลาว่าง นอกจากนั้น ก็ยังพยายามหาเวลาว่างในช่วงสุดสัปดาห์ให้กับลูกคนนี้มากที่สุดเท่าที่จะเป็นไปได้ เพื่อทดแทนสิ่งที่แม่ของเธอไม่มี
พลังงานความร้อนใต้พิภพ
พลังงานความร้อนใต้พิภพ หรือ พลังงานอุณหธรณี เป็นการนำเอาพลังงานความร้อนที่อยู่ใต้ดินขึ้นมาใช้ ความร้อนดังกล่าวอยู่ในแกนกลางของโลกเกิดขึ้นมาตั้งแต่โลกกำเนิดขึ้น อุณหภูมิอาจสูงถึง 5,000 องศาเซลเซียส ความร้อนดังกล่าวทำให้น้ำที่เก็บกักอยู่ในโพรงหิน ร้อนมีอุณหภูมิอาจสูงถึง 370 องศาเซลเซียส ความดันภายในโลก ดันน้ำขึ้นมาผิวดิน กลายเป็นไอ ลอยขึ้นไปบนชั้นบรรยากาศ แล้วตกลงมาเป็นฝนหรือหิมะ แล้วไหลกลับลงไปใต้ดินนำความร้อนขึ้นมาอีก พลังงานนี้จึงถูกเรียกว่า พลังงานหมุนเวียน เราสูบน้ำร้อนนี้ขึ้นมาใช้ให้ความอบอุ่นแก่บ้านเรือนในประเทศหนาว ละลายหิมะตามถนนหนทาง ปรุงอาหาร ให้ความร้อนในเรือนกระจกเพื่อปลูกผักสวนครัว และที่จะกล่าวถึงมากที่สุดในหัวข้อนี้ ก็คือ การนำมาผลิตกระแสไฟฟ้า
แมงโก้ (นักร้อง)
เขาแต่งเพลงให้กับศิลปินชาวอิตาลีหลายคน เช่น แพตตี้ พราโว, โมดาน่า เบิร์ต, อันเดรอา โบเชลลี, เมตต้า และเพลงบางส่วนของเขาได้ถูกนำมารีมิกซ์ใหม่ โดยนักดนตรีอิตาลีและนักร้องต่างประเทศ รวมถึง มีน่า, เมีย มาตินี่, ลีโอ เซเยอร์, เอแลน ซีการ่า และ เอเลเฮอร์เอีย อาร์แวนอิอะคิ
พลังงานความร้อนใต้พิภพ
ประวัติ
พลังงานความร้อนใต้พิภพ คือ พลังงานความร้อนที่เก็บกักอยู่ใต้ผิวโลกโดยความร้อนที่เกิดขึ้นภายในโลกส่วนใหญ่เกิดจากการสลายตัวของสารกัมมันตภาพรังสีที่มีเวลาครึ่งชีวิตยาวเช่น ยูเรเนียม ทอเรียม และโพแทสเซียม ที่สะสมในเปลือกโลก อุณหภูมิใต้ผิวโลกจะขึ้นตามความลึกกล่าวคือยิ่งลึกลงไปอุณภูมิยิ่งสูงขึ้น พลังงานความร้อนใต้พิภพที่สะสมอยู่ใต้เปลือกโลกมีค่ามหาศาล แต่มีส่วนน้อยเท่านั้นที่สามารถนำมาใช้ประโยชน์ได้ด้วยเทคโนโลยีที่มีในปัจจุบัน เพราะระดับความลึกที่สุดที่สามารถเจาะลงไปใต้ผิวโลกได้ ประมาณ 10 กิโลเมตรเท่านั้น พลังงานความร้อนที่สะสมใต้ผิวโลก ที่ระดับความลึก 10 กิโลเมตร ขึ้นมามีค่าประมาณ จูล พลังงานจำนวนนี้สามารถเดินโรงไฟฟ้าขนาด 20 เมกะวัตต์ จำนวน 1 ล้านโรงในระยะเวลา 10,000 ปี แต่ในการพัฒนานำพลังงานความร้อนใต้พิภพมาใช้ประโยชน์ ถูกจำกัดด้วยสภาพทางธรณีวิทยา โดยแหล่งพลังงานความร้อนใต้พิภพจะต้องตั้งอยู่ในบริเวณที่มีความเหมาะสม ทางธรณีวิทยา ที่น้ำจากพื้นดินสามารถซึมลงไปในเปลือกโลก เพื่อรับความร้อนจากหินร้อน แล้วไหลกลับขึ้นมาสู่ผิวโลกได้ การประยุกต์นำพลังงานความร้อนใต้พิภพมาใช้ประโยชน์ได้มีการพัฒนามาเป็นลำดับเริ่ม จากการพัฒนานำไอน้ำร้อนจากหลุมเจาะมาใช้ในรูปของความร้อนโดยตรง และพัฒนามาผลิตกระแสไฟฟ้า โดยได้มีการพัฒนาโรงไฟฟ้าแห่งแรกในปี คริสต์ศักราช 1904 ที่เมืองลาร์เดอเรลโล ประเทศอิตาลี และมีการพัฒนาอย่างต่อเนื่องในประเทศต่างๆที่มีแหล่งพลังงานความร้อนใต้พิภพ เช่นประเทศญี่ปุ่น นิวซีแลนด์และสหรัฐอเมริกา สำหรับประเทศไทยแหล่งพลังงานความร้อนใต้พิภพ มีกระจายอยู่ทั่วไปโดยส่วนใหญ่ อยู่ในภาคเหนือของประเทศ
การเกิดพลังงานความร้อนใต้พิภพ
พลังงานความร้อนใต้พิภพหมายถึงการใช้งานความร้อนด้านในของโลกแกนของโลกนั้นร้อนมากถึง 5500 องศาเซลเซียส จากการประมาณการ ที่พื้นผิว 3 เมตรด้านบนสุดของโลกก็มีอุณหภูมิใกล้เคียง 10- 26 องศาเซลเซียส อย่างสม่ำเสมอตลอดทั้งปี นอกจากนี้กระบวนการทางธรณีวิทยาที่แตกต่าง ทำให้ในบางที่มีอุณหภูมิสูงกว่าในที่แหล่งเก็บน้ำร้อนจากความร้อนใต้ดินอยู่ใกล้ผิวโลก น้ำร้อนนั้นสามารถส่งผ่านท่อโดยตรงไปยังที่ที่ต้องการใช้ความร้อนนี่เป็นวิธีการหนึ่งที่ความร้อนใต้พิภพสามารถใช้ทำน้ำร้อนในการทำความร้อนให้กับบ้านทำให้เรือนกระจกอุ่นขึ้นและแม้แต่ลายหิมะบนถนน แม้ในสถานที่ที่ไม่มีแหล่งเก็บความร้อนใต้พิภพที่สามารถเข้าถึงได้โดยง่าย เครื่องปั๊มความร้อนจากพื้นดินสามารถส่งความร้อนสู่พื้นผิวและรูอาคารได้สิ่งนี้เป็นไปได้ในทุกแห่งนอกจากนี้เนื่องจากอุณหภูมิใต้ดินนั้นเกือบคงที่ตลอดทั้งปีทำให้ระบบเดียวกันนี้ช่วยส่งความร้อนให้อาคารในฤดูหนาวจึงทำให้ความเย็นในอาคาร มีอุณหภูมิเหมือนอาคารในฤดูร้อนได้
แหล่งกักเก็บพลังงานความร้อนใต้พิภพ
แบ่งลักษณะของแหล่งพลังงานความร้อนใต้พิภพไว้ 4 ลักษณะคือ
1 แหล่งที่เป็นไอน้ำ(Steam sources) เป็นแหล่งพลังงานความร้อนใต้พิภพที่อยู่ใกล้กับแหล่งหินหลอมเหลวในระดับตื้น ทำให้น้ำในบริเวณนั้นได้รับพลังงานความร้อนสูงจนกระทั่งเกิดการเดือดเป็นไอน้ำร้อนแหล่งพลังงานนี้จะมีลักษณะเป็นไอน้ำมากกว่าร้อยละ 95 มีอุณหภูมิของไอน้ำร้อนสูงเฉลี่ยกว่า 240 องศาเซลเซียส สามารถใช้ผลิตกระแสไฟฟ้าได้ดีที่สุดเพราะนำเอาไอน้ำไปหมุนใบพัดเครื่องกำเนิดไฟฟ้าได้โดยตรงเช่นที่ เกรย์เซอร์ฟิลด์ (The geyser field) ซึ่งอยู่ในตอนเหนือของสหรัฐอเมริกา และที่ลาร์เดอเรลโล(Larderello) ในประเทศอิตาลี เป็นต้น
2 แหล่งที่เป็นน้ำร้อนซึ่งส่วนใหญ่จะเป็นน้ำเค็ม (Hot brine sources) เป็นแหล่งพลังงานความร้อนที่พบเห็นได้ทั่วไปมีลักษณะเป็นน้ำเค็มร้อน โดยมีอุณหภูมิต่ำกว่า 180 องศาเซลเซียสและบางแหล่งหรืออาจมีก๊าซธรรมชาติเป็นส่วนประกอบอยู่ซึ่งเป็นแหล่งน้ำที่น่าสนใจมากเพราะสามารถแยกก๊าซธรรมชาติออกมาใช้ประโยชน์ได้อีกทางหนึ่งแหล่งความร้อนใต้พิภพลักษณะนี้พบมากที่สุดในโลก เช่นที่ เซอร์โรพรีโต(Cero prieto) ในประเทศเม็กซิโก และฮัตชูบารู(Hatchubaru)ในประเทศญี่ปุ่น เป็นต้น
3 แหล่งที่เป็นหินร้อนแห้ง (Hot dry rock) เป็นแหล่งที่สะสมพลังงานความร้อนในรูปของหินเนื้อแน่นโดยไม่มีน้ำร้อนหรือไอน้ำเกิดขึ้นเลยแหล่งลักษณะนี้จะมีค่าการเปลี่ยนแปลงของอุณหภูมิตามความลึกเกินกว่า 40 องศาเซลเซียสต่อกิโลเมตร ดังนั้นในการนำมาใช้ประโยชน์จะต้องมีการอัดน้ำลงไปเพื่อให้น้ำได้รับพลังงานความร้อนจากหินร้อนก่อนจากนั้นจึงทำการสูบน้ำร้อนขึ้นมาใช้ในการผลิตไฟฟ้า
4 แหล่งที่เป็นแมกมา (Molten magma) แมกมาหรือลาวาเหลวเป็นแหล่งพลังงานความร้อนที่มีค่าสูงสุดในบรรดาแหล่งพลังงานความร้อนที่กล่าวมาโดยมีอุณหภูมิสูงกว่า 650 องศาเซลเซียสส่วนใหญ่จะพบในแหล่งใต้ภูเขาไฟ ในปัจจุบันยังไม่สามารถนำมาใช้ผลิตไฟฟ้าได้แต่ยังอยู่ในระหว่างการศึกษาและวิจัยความเป็นไปได้ที่จะนำมาใช้ในการผลิตไฟฟ้าการประยุกต์ใช้พลังงานความร้อนจากใต้พิภพจากแหล่งต่างที่ได้กล่าวมาแล้วนั้น โดยแท้จริงแล้วการนำเอาพลังงานความร้อนมาใช้ประโยชน์มิใช่เพียงแค่การผลิตไฟฟ้าเท่านั้นแต่ยังมีการใช้พลังงานความร้อนจากใต้พิภพเพื่อประโยชน์ด้านอื่นๆอีกหลายด้าน ซึ่งมีความเหมาะสมในการประยุกต์ใช้พลังงานความร้อนจากใต้พิภพจะขึ้นอยู่กับอุณหภูมิ
การผลิตกระแสไฟฟ้า
ตัวเลขเมื่อปี 2010 รายงานว่า มี 24 ประเทศ ที่ผลิตไฟฟ้าจากความร้อนใต้พิภพ โดยมีปริมาณการผลิตรวมกัน 10,959.7 MW (ประเทศไทย 0.3 MW มีโรงเดียวที่ อ.ฝาง จ.เชียงใหม่ มาตั้งแต่ปี 2533) มีอัตราเจริญเติบโตที่ 20% ต่อปี คาดว่าในปี 2015 จะมีการผลิตไฟฟ้าได้ถึง 18,500 MW เนื่องจาก มีปัญหาในบางพื้นที่ สหรัฐเป็นผู้ผลิตสูงสุด โดยมีกำลังการผลิตที่ 3,086 MW อันดับสอง ได้แก่ ฟิลิปปินส์ ที่ 1,904 MW ซึ่งเป็น 27% ของพลังงานที่ใช้ในประเทศทั้งหมด
เทคโนโลยีในการผลิตไฟฟ้า
หลักการเบื้องต้นก็คือ นำน้ำร้อนที่มีอุณหภูมิสูงมากๆขึ้นมา แยกสิ่งเจือปนออก แล้วทำให้ความดันและอุณหภูมิลดลง ได้ไอน้ำ เอาแรงอัดของไอน้ำไปหมุนกังหันเพื่อผลิตไฟฟ้า ไอน้ำที่ออกมาจากกังหันจะถูกทำให้เย็นลง แล้วนำไปใช้ประโยชน์อย่างอื่นก่อนปล่อยลงแหล่งน้ำธรรมชาติ หรือปล่อยกลับลงไปใต้ดินใหม่ เทคนิคของแต่ละโรงไฟฟ้า อาจใช้เทคโนโลยีที่ซับซ้อนกว่านี้ ก็เพื่อเพิ่มประสิทธิภาพในการผลิตให้สูงกว่า 20% เช่น ให้ไอน้าถ่ายเทความร้อนให้สารอย่างไอโซบิวทีน ที่มีจุดเดือดต่ำกว่า เป็นต้น
เศรษฐศาสตร์การลงทุน
ประสิทธิภาพในการผลิตไฟฟ้าจากพลังงานใต้พิภพได้อยู่ไม่เกิน 23% เพราะอุณหภูมิของของเหลวนำความร้อนไม่สูงถึงจุดสูงสุด ด้วยข้อจำกัดด้านเทอร์โมไดนามิคส์ ดังนั้น การออกแบบขนาดกำลังไฟฟ้าของโรงไฟฟ้าต้องให้สูงกว่าความต้องการใช้จริง เช่นถ้ามีความต้องการ 23 MW อาจต้องออกแบบโรงไฟฟ้าให้มีกำลังการผลิตถึง 100 MW เป็นต้น ก็เหมือนการผลิตไฟฟ้าด้วยพลังงานทดแทนอย่างอื่น คือต้นทุนในการผลิตไฟฟ้าจะสูง จำเป็นที่ต้องได้รับการช่วยเหลือจากภาครัฐถึงจะมีความเป็นไปได้ทางด้านการลงทุน แต่มีข้อดีกว่าพลังงานลมและพลังงานแสงอาทิตย์ เพราะแหล่งผลิตพลังงานต้นทุนคือน้ำร้อน ไม่ได้ขึ้นอยู่กับตัวแปรหลากหลาย เช่นการเปลี่ยนแปลงของฤดูกาลหรือสภาพอากาศ ประสิทธิภาพการผลิตจึงอาจทำได้สูงถึง 96% ของกำลังการผลิตจริง ตามรูปประกอบ
ผลกระทบ
น้ำที่ใช้ในกระบวนการผลิต มี 2 ส่วนคือ น้ำร้อนที่สูบขึ้นมา กับน้ำที่ใช้หล่อเย็นที่สูบมาจากแหล่งน้ำตามธรรมชาติ การสูบน้ำร้อนขึ้นมาใช้จากใต้ดินมากเกินไป เคยทำให้เกิดปัญหาดินทรุดขึ้นในบริเวณโรงไฟฟ้าบางแห่ง จึงต้องมีการเติมน้ำลงไปในดินให้สมดุลกัน
ถ้าน้ำหล่อเย็นมีปริมาณไม่เพียงพอ หรือ น้ำร้อนที่ระบายสู่แหล่งน้ำธรรมชาติ มีอุณหภูมิสูงเกินไป อาจเป็นอันตรายต่อสัตว์น้ำและระบบนิเวศน์ท้องถิ่น
บ่อน้ำร้อนบางแห่งอาจมีสารเคมีที่มีพิษกับสิ่งแวดล้อมปะปนมากับน้ำร้อน การนำน้ำร้อนนี้ไปใช้ทางการเกษตรอาจเป็นอันตรายกับผู้บริโภคได้ สารเคมีเช่นสารซัลเฟอร์ เมื่อผสมกับไอน้ำกลายเป็นกรดซัลฟูริค เมื่อตกลงมาเป็นฝน ก็จะกลายเป็นฝนกรดได้
กีฬาสโนว์บอร์ดในโอลิมปิกฤดูหนาว 2014
รอบคัดเลือก
จะมีโควตาสูงสุด 252 ที่นั่งสำหรับนักกีฬาเพื่อแข่งขัน (ชาย 126 คนและหญิง 126 คน)
จอช แอปเพลบอม
จอช แอปเพลบอม (Josh Appelbaum) เป็นนักเขียนบทและผู้อำนวยการสร้างภาพยนตร์ชาวอเมริกัน เขาร่วมเขียนบทให้กับละครชุดต่อเนื่องทางโทรทัศน์หลายเรื่อง เช่น Life on Mars, October Road และ Happy Town และเขายังเป็นผู้อำนวยการสร้างและเขียนบทภาพยนตร์เรื่อง มิชชั่น:อิมพอสซิเบิ้ล ปฏิบัติการไร้เงา อีกด้วย
อภินิหารตำนานแห่งนาร์เนีย ตอน ผจญภัยโพ้นทะเล
อภินิหารตำนานแห่งนาร์เนีย ตอน ผจญภัยโพ้นทะเล (The Chronicles of Narnia: The Voyage of the Dawn Treader) ภาพยนตร์ในชุดของ ตำนานแห่งนาร์เนีย จากหนังสือเรื่อง ผจญภัยโพ้นทะเล
เรื่องย่อ
เอ็ดมันด์ และลูซี่ พรีเวนซี่ พร้อมกับยูซตาสลูกพี่ลูกน้องของพวกเขาถูกดูดกลืนเข้าไปยังภาพวาด ถูกส่งกลับไปยังนาร์เนียและเรือดอว์น เทรดเดอร์อันงดงาม พวกเขาร่วมมือกับกษัตริย์แคสเปี้ยนและหนูนักรบผู้มีนามว่ารีพิชีป เพื่อภารกิจที่กุมชะตาแห่งนาร์เนียเอาไว้ เหล่านักเดินทางผู้กล้าผ่านพ้นสิ่งล่อตาล่อใจอันยิ่งใหญ่ เมื่อพวกเขาเดินทางไปยังเกาะลึกลับต่างๆ มีการเผชิญหน้าอย่างเอาเป็นเอาตายกับสิ่งมีชีวิตแห่งเวทมนตร์ และเหล่าศัตรูผู้ชั่วร้าย รวมไปถึงการกลับมารวมตัวกับเพื่อนและผู้คุ้มกันของพวกเขาอย่าง “ราชสีห์ผู้ยิ่งใหญ่” อัสลาน
ประเทศเอลซัลวาดอร์ในโอลิมปิกเยาวชนฤดูร้อน 2018
ประเทศเอลซัลวาดอร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอลซัลวาดอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศเอลซัลวาดอร์ไม่ได้รับเหรียญรางวัลใด ๆ
แบดมินตัน
ผลการแข่งขันดังนี้ :
เปาะเปี๊ยะ
เปาะเปี๊ยะ (: เพ็งอิม: boh8 bian2) เป็นอาหารว่างที่พบในเอเชียตะวันออกและเอเชียตะวันออกเฉียงใต้ มีต้นกำเนิดมาจากประเทศจีน ส่วนมากจะพบได้ในติ่มซำ
เปาะเปี๊ยะ ยังเป็นอาหารมงคลอีกด้วยของชาวจีน จะรับประทานในเทศกาลตรุษจีน เพื่อให้เป็นสิริมงคลทำให้ชีวิตเจริญรุ่งเรือง หลายคนคงทราบกันดีอยู่แล้วว่า เปาะเปี๊ยะมีสัญชาติมาจากจีนโดยกำเนิด เพราะโดยปกติจะเห็นเปาะเปี๊ยะอยู่ในชุดของติ่มซำ แต่ประวัติความเป็นมาของเปาะเปี๊ยะไม่ได้บันทึกเอาไว้ว่า เกิดขึ้นตั้งแต่ในสมัยไหน มีแต่ข้อมูลที่บอกว่าเปาะเปี๊ยะเป็นอาหารมงคลของชาวจีนที่รับประทานกันตั้งแต่ชนชั้นกษัตริย์ไปจนถึงชาวบ้าน
มาร์ชทหารเวียดนาม
"มาร์ชทหารเวียดนาม" (Tiến Quân Ca, 進軍歌, เตี๊ยนเกวินกา, เกวิน (เสียงสั้น)) เป็นเพลงชาติของสาธารณรัฐสังคมนิยมเวียดนาม ประพันธ์โดยเหงียน วัน กาว (Nguyễn Văn Cao; พ.ศ. 2466-พ.ศ. 2538) ในพ.ศ. 2487 และใช้เป็นเพลงชาติของสาธารณรัฐประชาธิปไตยเวียดนามใน พ.ศ. 2488 และนำมาใช้เป็นเพลงชาติของสาธารณรัฐสังคมนิยมเวียดนาม หลังจากการรวมประเทศในปี พ.ศ. 2519 โดยมีสองท่อน แต่ส่วนใหญ่จะร้องเฉพาะบทแรก
ประวัติ
จากภูมิหลังที่พึ่งได้รับเอกราชมาเมื่อไม่นานจากการู้รบทำให้ต้องนำเพลงมาร์ชของทหารมาเป็นเพลงชาติ ตอนแรกก็รบกับฝรั่งเศสเจ้าอาณานิคมเดิม ต่อมาก็รบกับอเมริกันเพื่อรวมชาติ จากนั้นปลดแอกกัมพูชาจากเขมรแดง แล้วยังทำท่าจะเข้ามาปลดแอกหรือใส่แอกเอากะเมืองไทยอีก แต่นั่นมันเมื่อหลายปีก่อนนะครับ เดี๋ยวนี้เศรษฐกิจและการเมืองระหว่างประเทศได้กล่อมเกลาให้เวียดนามเป็นประเทศที่พอคบได้อย่างที่เรารู้จักทุกวันนี้ เพลงชาติของเขานั้น ชื่อเพลงแปลเป็นภาษาไทยว่า "มาร์ชทหารเวียดนาม" ประพันธ์คำร้องและทำนองโดย เหงวียน วัน กาว เมื่อปีพ.ศ. 2487 และนำมาใช้เป็นเพลงชาติของสาธารณรัฐสังคมนิยมเวียดนาม หลังจากการรวมประเทศในปี พ.ศ. 2519  แม้เนื้อเพลงจะมีความดุเดือดเลือดพล่านตามประสาเพลงมาร์ชเพลงทหารทั่วๆ ไป
บทร้อง
หมายเหตุ: เนื้อร้องที่ถ่ายเสียงเป็นภาษาไทยนี้เป็นภาษาเวียดนามสำเนียงฮานอย ซึ่งตัว D, Gi, R จะออกเสียงเป็น ซ และ Tr จะออกเสียงเป็น จ
เอชดี 37605 บี
เอชดี 37605 บี เป็นดาวเคราะห์นอกระบบ ที่มีประมาณสามเท่าของมวลมากกว่าดาวพฤหัสบดี โคจรรอบดาวฤกษ์เอชดี 37605 54 วัน เป็นวงโคจรทีมีความผิดปกติอย่างมากประมาณ 74% ระยะห่างจาก เอชดี 37605 ในช่วง 0.069-0.453 หน่วยดาราศาสตร์ ค้นพบโดยกล้องโทรทรรศน์ฮ็อบบี-อีเบอร์ลีในเดือนกรกฎาคม ค.ศ. 2004
ฟาโรห์ดเจต
ดเจต หรือที่รู้จักกันในพระนาม วัดจ์, เซต และอูอัดจ์อิ (ในภาษากรีกอาจจะเป็นฟาโรห์ที่รู้จักในพระนาม อูเอเนเฟส หรืออาจจะเป็นพระนามว่า อโตธิส เช่นกัน) เป็นฟาโรห์แห่งอียิปต์โบราณพระองค์ที่สี่จากราชวงศ์ที่หนึ่ง พระองค์เป็นผู้สืบทอดพระราชบัลลังก์ต่อจากฟาโรห์ดเจอร์ พระนามฮอรัสของฟาโรห์ดเจตมีความหมายว่า "งูเห่าฮอรัส" หรือ "งูแห่งเทพฮอรัส"
ความสัมพันธ์คอซอวอ–ไทย
สถานทูตคอซอวอ
Enver Hoxhaj รัฐมนตรีว่าการกระทรวงการต่างประเทศคอซอวอเปิดสถานทูตที่กรุงเทพมหานคร
เลิฟลิซ
เลิฟลิซ (Lovelyz; ) เป็นเกิร์ลกรุปของเกาหลีใต้ ก่อตั้งขึ้นในปี ค.ศ. 2014 โดยอุลลิมเอนเตอร์เทนเมนต์และเป็นเกิร์ลกรุปวงแรกของบริษัท ประกอบด้วยสมาชิก 8 คน ได้แก่ เบบี้โซล, จีแอ, จีซู, มีจู, เคย์, จิน, ซูจอง และเยอิน เปิดตัวเมื่อวันที่ 17 พฤศจิกายน ค.ศ. 2014 ด้วยอัลบั้มเกิลส์อินเวชัน
พ.ศ. 2559–2560: A New Trilogy, คอนเสิร์ตครั้งแรก, R U Ready? และ Fall in Lovelyz
รายการเรียลลิตี้โชว์แรกของวง Lovelyz in Wonderland เริ่มออกอากาศวันที่ 2 กุมภาพันธ์ทางช่องเอสบีเอสเอ็มทีวี เป็นเวลา 8 ตอน เพลง "Ah-Choo" ของพวกเธอยังคงอยู่ในชาร์ตเพลงดิจิทัลของเกาหลี หลังจากที่ปล่อยออกมาในวันที่ 14 กันยายน พ.ศ. 2558
เลิฟลิซเปิดตัวอีพีชุดที่ 2 A New Trilogy เมื่อวันที่ 25 เมษายน พ.ศ. 2559 อัลบั้มนี้มีเพลงทั้งหมด 7 เพลงรวมถึงซิงเกิล "Destiny" เพลงนี้เปิดตัวที่อันดับ 7 ในแกออนดิจิทัลชาร์ต ทำให้เป็นเพลงที่มีชาร์ตสูงสุดจนถึงตอนนี้ นอกจากนี้ "Destiny" ยังได้รับความสนใจจากโปรดิวเซอร์ชาวอเมริกัน เบรนท์ ฟิชเชอร์ ซึ่งได้ยกย่องซิงเกิลดังกล่าวว่า "world-class grooves and current arrangements"
ในเดือนพฤศจิกายน พ.ศ. 2559 เลิฟลิซได้ประกาศคอนเสิร์ตเดี่ยวครั้งแรกในชื่อ Lovelyz in Winterland ที่ Blue Square Samsung Card Hall ตั้งแต่วันที่ 13–15 มกราคม พ.ศ. 2560 ในระหว่างคอนเสิร์ต เลิฟลิซเปิดเผยว่าพวกเขาจะคัมแบ็คในเดือนกุมภาพันธ์
อุลลิมเอนเตอร์เทนเมนต์ประกาศว่า เลิฟลิซพร้อมที่จะปล่อยสตูดิโออัลบั้มชุดที่ 2 R U Ready? ในวันที่ 26 กุมภาพันธ์กับซิงเกิล "WoW!" อย่างไรก็ตาม ในช่วงเช้าของวันที่ 27 กุมภาพันธ์ เพลงได้ถูกลบออกจากชาร์ตแบบเรียลไทม์ของเมลอน เนื่องจากความผิดพลาดทางเทคนิค ต่อมาเมลอนยอมรับในความผิดพลาดและขอโทษ อุลลิมเอนเตอร์เทนเมนต์เผยว่า เยอินได้รับบาดเจ็บที่ข้อเท้าระหว่างซ้อมสำหรับการคัมแบ็ก และได้รับการยืนยันในภายหลังว่าเยอินจะไม่เข้าร่วมในการคัมแบ็ก เนื่องจากอาการบาดเจ็บของเธอในวันที่ 2 มีนาคม ไม่กี่สัปดาห์ต่อมาในวันที่ 23 มีนาคม เยอินกลับมาร่วมการโปรโมตอีกครั้ง โดยแสดงในรายการเพลง เอ็มเคานต์ดาวน์ เป็นครั้งแรก นับตั้งแต่หายจากอาการบาดเจ็บ
หลังจากการเปิดตัวสตูดิโออัลบั้มชุดที่ 2 ของพวกเธอ ต่อมาพวกเธอคัมแบ็กอย่างรวดเร็วด้วยอัลบั้มรีแพคเกจชุดที่ 2 ในชื่อ Now, We ในวันที่ 2 พฤษภาคม ด้วยซิงเกิลที่มีชื่อเดียวกัน และอัลบั้มนี้ติดอันดับแกออนอัลบั้มชาร์ตเมื่อเปิดตัว พวกเธอยังชนะรายการเพลงเป็นครั้งแรกนับตั้งแต่เปิดตัวเมื่อวันที่ 16 พฤษภาคม ในรายการเดอะโชว์ ทางช่องเอสบีเอสเอ็มทีวี
เลิฟลิซจัดคอนเสิร์ตเดี่ยวครั้งที่ 2 Lovelyz 2017 Summer Concert [Alwayz] ที่ Olympic Park, Olympic Hall ในวันที่ 29 และ 30 กรกฎาคม บัตรเข้าชมคอนเสิร์ตถูกจำหน่ายหมดภายใน 5 นาทีหลังจากเปิดจำหน่าย
เมื่อวันที่ 14 พฤศจิกายน พ.ศ. 2560 เลิฟลิซ ได้คัมแบ็คด้วยอีพีชุดที่สาม Fall in Lovelyz ด้วยซิงเกิล "Twinkle" วงได้โปรโมตเพลงในรายการเพลงของเกาหลีใต้ และได้รับชัยชนะครั้งแรกสำหรับ "Twinkle" ในวันที่ 28 พฤศจิกายนในรายการ เดอะโชว์.
พ.ศ. 2561–2562: Heal, Sanctuary และ Once Upon a Time
เลิฟลิซจัดคอนเสิร์ตเดี่ยวครั้งที่ 3 ในชื่อ Lovelyz in Winterland 2 ที่ Blue Square Samsung Card Hall ระหว่างวันที่ 2–4 กุมภาพันธ์ พ.ศ. 2561 คอนเสิร์ตยังจัดขึ้นที่โตเกียวและโอซากะในวันที่ 10 กุมภาพันธ์และ 12 กุมภาพันธ์ตามลำดับ
เมื่อวันที่ 10 เมษายน อุลลิมเอนเตอร์เทนเมนต์ได้ประกาศว่า เลิฟลิซจะปล่อยอีพีชุดที่ 4 ที่มีชื่อว่า Heal ในวันที่ 23 เมษายน อีพีประกอบด้วยเพลงทั้งหมด 6 เพลง รวมถึงซิงเกิล "That Day" แต่งโดยสวีทจูน เลิฟลิซจัดงานคัมแบ็คโชว์เคสของพวกเขาที่ Blue Square iMarket Hall ในวันเดียวกับการเปิดตัวอัลบั้มและถ่ายทอดสดผ่านแอป Naver V-Live เลิฟลิซได้รับรางวัลรายการเพลงครั้งแรกสำหรับซิงเกิล "That Day" ในรายการเดอะโชว์ ทางช่องเอสบีเอสเอ็มทีวี เมื่อวันที่ 1 พฤษภาคม
ในเดือนมิถุนายน พ.ศ. 2561 เลิฟลิซได้เปิดตัวซิงเกิลดิจิทัลพิเศษชื่อ "Wag-Zak" จินไม่ได้มีส่วนร่วมในการโปรโมตเนื่องจากปัญหาสุขภาพ เลิฟลิซแสดงเพลง "Wag-Zak" เป็นครั้งแรกในรายการเอ็มเคานต์ดาวน์ ทางช่องเอ็มเน็ต เมื่อวันที่ 28 มิถุนายน ตามด้วยการโปรโมตในรายการเพลงต่าง ๆ เป็นเวลาหนึ่งสัปดาห์ มิวสิกวิดีโอซิงเกิลดิจิทัล "Wag-Zak" เผยแพร่อย่างเป็นทางการเมื่อวันที่ 1 กรกฎาคม ซึ่งถือเป็นการเปิดตัวในช่วงฤดูร้อนครั้งแรกของวง
เลิฟลิซเปิดตัวอัลบั้มรวมเพลงชุดแรกที่มีชื่อว่า Muse on Music เมื่อวันที่ 11 กันยายน อัลบั้มนี้มีเพลงบรรเลง 33 เพลง เลือกจากเพลงที่ปล่อยออกมา 8 เพลง นอกจากนี้ยังเป็นครั้งแรกที่เกิร์ลกรุปเคป็อปปล่อยอัลบั้มดังกล่าว
เลิฟลิซเปิดตัวอีพีชุดที่ 5 ที่มีชื่อว่า Sanctuary พร้อมซิงเกิล "Lost N Found" ในวันที่ 26 พฤศจิกายน พ.ศ. 2561 ในเดือนมกราคม พ.ศ. 2562 พวกเธอโปรโมตซิงเกิล "Rewind" ที่เป็นซิงเกิลต่อจากอีพี Sanctuary
เมื่อวันที่ 20 พฤษภาคม พ.ศ. 2562 พวกเขาปล่อยอีพีชุดที่ 6 ที่มีชื่อว่า Once Upon a Time พร้อมกับซิงเกิล "Beautiful Days" ในเดือนสิงหาคม พ.ศ. 2562 วงได้เข้าร่วมในรายการโทรทัศน์ Queendom
พ.ศ. 2563–ปัจจุบัน: Unforgettable
เลิฟลิซปล่อยอีพีชุดที่ 7 Unforgettable ในวันที่ 1 กันยายนพร้อมกับซิงเกิล "Obliviate" วงคว้าชัยชนะครั้งแรกด้วยเพลง "Obliviate" ในรายการเดอะโชว์ ทางช่องเอสบีเอสเอ็มทีวี ในวันที่ 8 กันยายน
เร็วคูณ 2 ดับเบิ้ลแรงท้านรก
เร็วคูณสอง ดับเบิ้ลแรงท้านรก (2 Fast 2 Furious) เป็นภาพยนตร์โลดโผน/อาชญากรรม/แข่งรถลำดับที่ 2 ในชุดเดอะฟาสต์แอนด์เดอะฟิวเรียส มีเนื้อหาเกี่ยวกับการแข่งรถ และเกี่ยวกับการหักเหลี่ยมระหว่างตำรวจกับอาชญากร ออกฉายเมื่อ 6 มิถุนายน พ.ศ. 2546 เขียนบทภาพยนตร์โดยไมเคิล แบรนต์และเดเรค ฮาส กำกับภาพยนตร์โดย จอห์น ซิงเกิลตัน นำแสดงโดยพอล วอล์กเกอร์, ไทรีส กิบสัน และคริส บริจส์
เรื่องย่อ
หลังจากที่ไบรอัน โอ'คอนเนอร์ ถูกปลดจากอาชีพตำรวจและถูกตำรวจแอลเอตามล่า เนื่องจากเขามีความผิดฐานปล่อยตัว "ดอม" โดมินิก ทอเร็ตโต้ อดีตเพื่อนของเขาให้หนีรอดพ้นจากการถูกจับกุมที่แอลเอ ไบรอันจึงตัดสินใจหลบหนีออกจากแอลเอมาซิ่งในโลกใต้ดินที่ไมอามี
ที่ไมอามี ไบรอันได้ทำความรู้จักกับ เทจ ปาร์คเกอร์ ที่กลางวันเป็นเจ้าของอู่ซ่อมรถ และเป็นเจ้าของกิจการเรือเช่า ส่วนตอนกลางคืนเป็นโปรโมเตอร์แข่งรถใต้ดิน แถมเก่งกาจด้านไอทีอีกด้วย โดยการจัดการแข่งขันทุกครั้ง ถ้าเห็นว่ามีคิวว่างอยู่ เทจจะติดต่อชวนให้มาเข้าแข่งด้วยทุกครั้ง จนคืนวันหนึ่ง ไบรอันดันถูกจับได้ หลังจากที่มาเข้าแข่งด้วย หลังแข่งพวกตำรวจมาไล่จับ ไบรอันเองก็หนีเหมือนนักซิ่งคนอื่นๆแต่คราวนี้ดันหนีไม่พ้น พอดีในขณะนั้นทางการกำลังตามคดีเกี่ยวกับเจ้าพ่อยาเสพติดข้ามชาติชาวอาร์เจนติน่า ซึ่งทำธุรกิจส่งออก-นำเข้าบังหน้าที่ชื่อว่า คาร์เตอร์ เวโรน ซึ่งรับทำคดีโดย ผู้กำกับการกรมศุลฯ มาร์คัม
ทางการต้องการให้ไบรอันเป็นสายให้ เพื่อเข้าแทรกซึมและหาหลักฐาน ซึ่งคนที่บังคับให้ไบรอันต้องทำงานนี้ ไม่ใช่ใครที่ไหน นั่นก็คือ "เจ้าหน้าที่ บิลกินส์" เจ้านายเก่าของไบรอันนั่นเอง ที่เคยถูกเขาหักหลังเมื่อครั้งตอนอยู่ที่แอลเอ แคลิฟอร์เนีย ไบรอันจึงจำต้องรับงานนี้เพื่อลบล้างความผิดที่เคยกระทำของตัวเอง โดยตอนแรกทางการจับคู่หูให้โดยมาร์คัมแนะนำคนในสังกัดจับคู่ให้ แต่ไบรอันกลับไม่พอใจคนที่ทางการเสนอให้ เขาเลยเสนอที่จะหาคู่หูเอง โดยต้องไปปรับความสัมพันธ์ฉันเพื่อนกับซี้เก่า ซึ่งตอนนี้ได้รับสิทธิ์ภาคทัณฑ์ให้ออกจากบ้านได้ไม่เกินร้อยหลา ณ สนามแข่งแห่งหนึ่งที่บาสโตร์ หลังจากที่เคยโดนจับจำคุก 3 ปีข้อหาขโมยรถ "โรมัน เพียร์ซ" พร้อมกับยื่นข้อเสนอให้ว่า หากปฏิบัติภารกิจสำเร็จ โรมันก็จะพ้นโทษทั้งหมด ได้สิทธิพลเมืองกลับคืนมา โดยทั้งสองจะต้องปลอมตัวเป็นนักซิ่ง เพื่อจะได้ทำงานกับเวโรน ทางการได้ให้รถสองคันในการปฏิบัติภารกิจ โดยติดตั้งระบบจีพีเอสไว้ในรถทั้งสองคันด้วย
ก่อนที่จะได้เข้าทำงาน ไบรอันและโรมันจะต้องแข่งกับนักซิ่งรุ่นเก๋าคนอื่นๆเพื่อทำการทดสอบ หากผ่านจะได้เข้าทำงาน แต่เมื่อทั้งสองขับมาถึงจุดหมายที่เวโรนกำหนดก่อนทีมอื่นๆแล้ว มาร์คัมที่ได้รับแจ้งจากเจ้าหน้าที่เทคนิคว่า ทั้งสองออกนอกเส้นทาง เลยตีความเอาว่าพวกนั้นคิดจะหนี จึงได้เข้ามาดักรอและแสดงตัวเพื่อจะทำการเข้าจับกุม จนโรมันต้องตัดสินใจ(อย่างสิ้นคิด)ใช้ปืนที่แอบพกมา ยิงสวนใส่รถมาร์คัมกลับไป เพราะกลัวแผนแตก พอทั้งคู่สามารถนำของที่เวโรนวางไว้ที่เส้นชัยกลับมาส่งคืนให้เวโรนได้ จึงสอบผ่าน แล้วก็ได้เข้าทำงาน งานของเวโรนก็คือ ทั้งสองต้องทำการจัดขนส่งของให้ในเวลาและสถานที่ที่กำหนด ในงานนี้ทั้งสองได้รับความช่วยเหลือจากเจ้าหน้าที่สาวสวยชื่อ โมนิก้า ฟูเอนเตส ซึ่งทำงานเป็นสายและแฝงตัวมาก่อนหน้านี้เพื่อแกล้งเป็น'เด็กเสี่ย'และช่วยดูแลกิจการให้เวโรนด้วย
ในระหว่างภารกิจ ไบรอันกับโรมันบังเอิญได้พบว่า ทั้งสองกำลังเจอะเจอเหตุการณ์ทั้งสองอย่างในเวลาเดียวกัน และต้องใช้ความถูกต้องกับสัญชาตญาณของตัวเองตัดสินใจ ก็คืออย่างแรก ภารกิจที่ตัวเองได้รับจากทางการ มีความเสี่ยงต่อชีวิต และเกี่ยวข้องกับอนาคตของทั้งตัวเขาเองและเพื่อน และอย่างที่สอง เขากับโรมันพบว่า เวโรนใช้กลโกงสารพัดรูปแบบเพื่อให้กิจการของเขาเฟื่องฟู โดยการมีใต้โต๊ะและใช้อำนาจเจ้าหน้าที่ท้องถิ่นเพื่อความสะดวกต่อธุรกิจของตัวเอง เพื่ออนาคตของตัวไบรอันเองและเงื่อนไขที่ทางการยื่นข้อเสนอให้ กับทั้งอิสรภาพของคู่ซี้ ในที่สุดก็สามารถจับเวโรนได้ พร้อมกับของกลาง ทั้งไบรอันและโรมันจึงได้รับอิสรภาพ และได้สิทธิพลเมืองของตัวเองกลับคืนมาในที่สุด
ภาษาบาหลี
ภาษาบาหลี เป็นภาษากลุ่มมาลาโย-โพลีเนเซียที่มีผู้พูด 3.3 ล้านคน (ข้อมูลเมื่อ ค.ศ. 2000) ในเกาะบาหลี รวมทั้งในภาคเหนือของนูซาเปอนีดา ภาคตะวันตกของเกาะลมบก ภาคตะวันออกของเกาะชวา ภาคใต้ของเกาะสุมาตรา และเกาะซูลาเวซี ประเทศอินโดนีเซีย ผู้พูดชาวบาหลีส่วนใหญ่รู้ภาษาอินโดนีเซียด้วย ใน ค.ศ. 2011 สำนักงานวัฒนธรรมบาหลีประมาณจำนวนผู้ที่ยังพูดภาษาบาหลีในชีวิตประจำวันในเกาะบาหลีว่ามีน้อยกว่า 1 ล้านคน กล็อตโตล็อก จัดให้ภาษานี้มีสถานะ "ไม่อยู่ในภาวะใกล้สูญ"
เนเฟอร์รูเร
เนเฟอร์รูเร (หรือพระนามว่า เนเฟอร์รูรา) เป็นเจ้าหญิงชาวอียิปต์แห่งราชวงศ์ที่สิบแปดพระองค์เป็นพระราชธิดาของฟาโรห์ทั้งสองฟาโรห์แฮตเชปซุต และฟาโรห์ทุตโมสที่สอง พระองค์ดำรงตำแหน่งสูงในรัฐบาลและการปกครองทางศาสนาของอียิปต์โบราณ
ภาษาบาหลี
การจำแนก
ภาษาบาหลีจัดอยู่ในกลุ่มภาษามาลาโย-โพลีเนเซียของตระกูลภาษาออสโตรนีเซียน ภายในกลุ่มมาลาโย-โพลีเนเซีย ภาษานี้เป็นส่วนหนึ่งของกลุ่มย่อยภาษาบาหลี–ซาซัก–ซุมบาวา ภาษาบาหลีมีวิธภาษาเด่น ๆ 3 วิธภาษา ได้แก่ บาหลีที่สูง บาหลีที่ลุ่ม และนูซาเปอนีดา
เนเฟอร์รูเร
พระประวัติ
พระนางเนเฟอร์รูเร ประสูติในช่วงรัชกาลของฟาโรห์ทุตโมสที่สองในคาร์นัค ข้อมูลบางอย่างระบุว่าฟาโรห์ทุตโมสที่สองสิ้นพระชนม์หลังจากปกครองเป็นเวลาสิบสามปี รัชทายาทคือฟาโรห์ทุตโมสที่สาม เป็นเพียงเด็กคนหนึ่งและทำหน้าที่เป็นผู้สำเร็จราชการแผ่นดินโดยฟาโรห์แฮตเชปซุต แต่เมื่อปีที่เจ็ดของการปกครองของพระองค์เป็นเอกสารที่ดีว่า พระนางแฮตเชปซุตรับตำแหน่งของฟาโรห์และยังคงปกครองจนพระองค์สิ้นพระชนม์มากกว่ายี่สิบปี
ภาษาบาหลี
ประชากร
ใน ค.ศ. 2011 สำนักงานวัฒนธรรมบาหลีประมาณว่ายังมีผู้คนที่พูดภาษาบาหลีในชีวิตประจำวันในเกาะบาหลีไม่เกิน 1 ล้านคน เพราะในเขตเมือง พ่อแม่ใช้เพียงภาษาอินโดนีเซียหรือแม้แต่ภาษาอังกฤษเป็นภาษาต่างชาติ ในขณะที่บทสนทนาในชีวิตประจำวันหายไปจากสถาบันและสื่อมวลชนแล้ว มีผู้ไม่คุ้นชินกับภาษาเขียนของภาษาบาหลีมากขึ้น และชาวบาหลีส่วนใหญ่ใช้ภาษาบาหลีเฉพาะการสื่อสารด้วยวาจาโดยมีคำจากภาษาอินโดนีเซียปะปนอยู่บ่อยครั้ง แต่ในพื้นที่ที่มีการอพยพข้ามถิ่นนอกเกาะบาหลี กลับมีการใช้ภาษาบาหลีอย่างมากและเชื่อว่ามีบทบาทสำคัญต่อความอยู่รอดของภาษา
สระ
การสะกดอย่างเป็นทางการใช้รูป a แทนทั้งหน่วยเสียง และ  อย่างไรก็ตาม a มักออกเสียงเป็น  เมื่ออยู่ท้ายคำ และ  ยังปรากฏในหน่วยคำเติมหน้า ma-, pa- และ da-
การเน้นหนัก
คำในภาษาบาหลีจะเน้นเสียงหนักที่พยางค์สุดท้าย
ระบบการเขียน
ภาษาบาหลีมีระบบการเขียน 2 ระบบ คือ อักษรบาหลี และอักษรละตินในปัจจุบัน
อักษรบาหลี
อักษรบาหลี (Aksara Bali, ᬅᬓ᭄ᬱᬭᬩᬮᬶ) ซึ่งเรียงลำดับแบบฮานาจารากา (ᬳᬦᬘᬭᬓ) เป็นอักษรสระประกอบที่พัฒนามาจากอักษรพราหมีในอินเดีย จารึกแรกที่สุดเท่าที่รู้จักสืบได้ถึงคริสต์ศตวรรษที่ 9 ปัจจุบัน มีผู้รู้จักคุ้นเคยกับอักษรบาหลีดั้งเดิมน้อยมาก
อักษรละติน
ในปัจจุบัน โรงเรียนในเกาะบาหลีสอนภาษาบาหลีโดยใช้อักษรละติน (โรมัน) ซึ่งมีชื่อว่า ตูลีซันบาลี (Tulisan Bali)
หมายเหตุ
ในอักษรบาหลี คำยืมจากภาษาสันสกฤตและภาษากาวีมีอักขรวิธีที่แตกต่างจากคำบาหลีดั้งเดิม อักษรบาหลีชุดแรกเริ่มได้รับอิทธิพลจากอักขรวิธีภาษาสันสกฤตและภาษากาวี ดังเช่นคำว่า บาซา แผลงมาจากคำภาษาสันสกฤตว่า भाषा (ภาษา) ในขณะเดียวกัน ไม่มีการใช้เครื่องหมายเสริมสัทอักษรในภาษาบาหลีที่เขียนด้วยอักษรละติน ดังนั้น ทั้ง ᬪᬵᬱᬩᬮᬶ และ basa Bali ต่างก็เป็นรูปสะกดมาตรฐาน
นาก (แก้ความกำกวม)
"นาก" อาจหมายถึง:
ฟุตบอลชิงแชมป์แห่งชาติยุโรป 2020 นัดชิงชนะเลิศ
การแข่งขันฟุตบอลชิงแชมป์แห่งชาติยุโรป 2020 นัดชิงชนะเลิศ เป็นการแข่งขันฟุตบอลที่จัดขึ้นที่สนามกีฬาเวมบลีย์ในลอนดอน ประเทศอังกฤษ เมื่อวันที่ 11 กรกฎาคม ค.ศ. 2021 เพื่อหาทีมชนะเลิศในการแข่งขันฟุตบอลชิงแชมป์แห่งชาติยุโรป 2020 นี่เป็นการแข่งขันนัดชิงชนะเลิศครั้งที่ 16 ของฟุตบอลชิงแชมป์แห่งชาติยุโรปซึ่งจัดขึ้นทุก ๆ 4 ปีโดยทีมชาติชุดใหญ่ของสมาชิกยูฟ่าเพื่อตัดสินหาแชมป์ประจำทวีปยุโรป เดิมมีกำหนดแข่งขันในวันที่ 12 กรกฎาคม ค.ศ. 2020 แต่ได้เลื่อนออกไปเนื่องจากการระบาดทั่วของโควิด-19
นัดชิงชนะเลิศนี้มีผู้เข้าชมทั้งสิ้น 67,173 คน ผลการแข่งขันคืออิตาลีชนะเลิศฟุตบอลชิงแชมป์แห่งชาติยุโรปเป็นสมัยที่ 2 หลังจากที่เอาชนะทีมหน้าใหม่ในนัดชิงขนะเลิศอย่างอังกฤษด้วยการยิงลูกโทษ 3–2 หลังจากที่เสมอกันในช่วงต่อเวลาพิเศษ 1–1 ลู้ก ชอว์ของอังกฤษทำประตูขึ้นนำในนาทีที่ 2 ของเกม ซึ่งถือเป็นประตูที่เร็วที่สุดในนัดชิงชนะเลิศฟุตบอลชิงแชมป์แห่งชาติยุโรป อย่างไรก็ตาม เลโอนาร์โด โบนุชชี ผู้ได้รับรางวัลผู้เล่นยอดเยี่ยมประจำนัด สามารถทำประตูตีเสมอให้กับอิตาลีได้ในช่วงครึ่งหลัง เมื่อเข้าสู่ช่วงยิงลูกโทษ อังกฤษเป็นฝ่ายได้เปรียบเมื่อขึ้นนำ 2–1 หลังจากที่ยิงกันฝั่งละสองคนไปแล้ว แต่ผู้เล่นสามคนสุดท้ายของอังกฤษยิงไม่เข้า ทำให้สถานการณ์พลิกเป็นอิตาลีกลับมาเอาชนะไปได้ 3–2
นี่เป็นแชมป์รายการแรกของอิตาลีนับตั้งแต่ฟุตบอลโลก 2006 และเป็นแชมป์ฟุตบอลชิงแชมป์แห่งชาติยุโรปครั้งแรกนับตั้งแต่ปี 1968 ที่พวกเขาเป็นเจ้าภาพ พวกเขาชนะเลิศรายการนี้เป็นสองสมัยเทียบเท่าฝรั่งเศสและเป็นรองจากสเปนและเยอรมนีเพียงหนึ่งสมัย อังกฤษเป็นชาติที่สามในศตวรรษที่ 21 ที่แพ้ในนัดชิงชนะเลิศฟุตบอลชิงแชมป์แห่งชาติยุโรปในบ้านของตัวเองต่อจากโปรตุเกสในปี 2004 และฝรั่งเศสในปี 2016 หลังจบเกม ผู้เล่นของอังกฤษที่ยิงลูกโทษไม่เข้าทั้งสามคน (มาร์คัส แรชฟอร์ด, เจดอน แซนโช และบูกาโย ซากา) ถูกเหยียดผิวบนสื่อสังคม นอกจากนี้ ยังเกิดความวุ่นวายจากกลุ่มผู้ชมทั้งก่อนและหลังเกม
สนามแข่งขัน
การแข่งขันนัดชิงชนะเลิศจัดขึ้นที่สนามกีฬาเวมบลีย์ในโบโรออฟเบรนต์ในลอนดอน ประเทศอังกฤษ วันที่ 6 ธันวาคม ค.ศ. 2012 ยูฟ่าประกาศว่าฟุตบอลชิงแชมป์แห่งชาติยุโรปครั้งนี้จะจัดขึ้นในหลายประเทศทั่วยุโรปเพื่อฉลองครบรอบ 60 ปีของรายการนี้ โดยจะไม่มีชาติเจ้าภาพใดผ่านเข้าสู่รอบสุดท้ายโดยอัตโนมัติ เวมบลีย์ถูกเลือกเป็นสนามแข่งขันรอบรองชนะเลิศและนัดชิงชนะเลิศโดยคณะกรรมการบริหารยูฟ่าเมื่อวันที่ 19 กันยายน ค.ศ. 2014 หลังจากที่อัลลีอันทซ์อาเรนาในมิวนิกถอนตัวจากการเสนอเป็นสนามแข่งขันนัดชิงชนะเลิศ เมื่อเวมบลีย์ได้สิทธิ์เป็นสนามแข่งขันในรอบที่ต้องการแล้ว ได้มีการถอนการเสนอให้ลอนดอนเป็นสถานที่แข่งขันในรอบแบ่งกลุ่มและรอบแพ้คัดออกก่อนหน้า อย่างไรก็ตาม คณะกรรมการบริหารยูฟ่าถอดถอนบรัสเซลส์จากการเป็นเจ้าภาพเมื่อวันที่ 7 ธันวาคม ค.ศ. 2017 เนื่องด้วยความล่าช้าในการก่อสร้างยูโรสเตเดียม ทำให้การแข่งขันสี่นัด (รอบแบ่งกลุ่มสามนัดและรอบ 16 ทีมสุดท้ายหนี่งนัด) ที่เดิมกำหนดให้แข่งขันที่บรัสเซลส์ ถูกโยกไปแข่งขันที่ลอนดอนแทน ทำให้จะมีการแข่งขันที่เวมบลีย์ถึง 7 นัด และได้เพิ่มเป็น 8 นัดในภายหลังหลังจากที่ดับลินถอนตัวจากการเป็นเจ้าภาพเมื่อวันที่ 23 เมษายน ค.ศ. 2021 ด้วยเหตุผลที่ไม่มั่นใจในการรองรับผู้ชมในสถานการณ์โควิด-19 ดังนั้น การแข่งขันในรอบ 16 ทีมสุดท้ายอีกนัดจึงย้ายไปแข่งขันที่เวมบลีย์แทน
สนามกีฬาเวมบลีย์แห่งปัจจุบันเปิดใช้งานใน ค.ศ. 2007 โดยสร้างขึ้นบนพื้นที่ของสนามแห่งเดิมที่ทำลายระหว่าง ค.ศ. 2002 ถึง 2003 สนามแห่งนี้มีสมาคมฟุตบอลเป็นเจ้าของและถูกใช้เป็นสนามกีฬาแห่งชาติของอังกฤษ สนามแห่งเดิมซึ่งเคยรู้จักกันในชื่อสนามกีฬาเอ็มไพร์ เปิดใช้งานใน ค.ศ. 1923 และใช้จัดการแข่งขันฟุตบอลโลก 1966 นัดชิงชนะเลิศที่เจ้าภาพอย่างอังกฤษเอาชนะเยอรมนีตะวันตกหลังต่อเวลาพิเศษ 4–2 เช่นเดียวกันกับฟุตบอลชิงแชมป์แห่งชาติยุโรป 1996 นัดชิงชนะเลิศที่เยอรมนีเอาชนะเช็กเกียหลังต่อเวลาพิเศษ 2–1 ด้วยกฎโกลเดนโกล เวมบลีย์ยังใช้จัดการแข่งขันเอฟเอคัพนัดชิงชนะเลิศทุกปีนับตั้งแต่ปี 1923 เป็นต้นมา (ยกเว้นปี 2001 ถึง 2006 ซึ่งเป็นช่วงที่สนามกำลังสร้างใหม่) การที่สนามเวมบลีย์ใช้จัดการแข่งขันรอบรองชนะเลิศและนัดชิงชนะเลิศเป็นประเด็นสำคัญให้ยูฟ่าและรัฐบาลสหราชอาณาจักรทำข้อตกลงเกี่ยวกับการยกเว้นการกักตัวสำหรับแฟนบอลและบุคคลสำคัญ ปุชกาชออเรนอในบูดาเปสต์ถูกเสนอให้เป็นสนามในนัดชิงชนะเลิศแทน แต่ยูฟ่ายังคงให้เวมบลีย์เป็นสนามในนัดชิงชนะเลิศเหมือนเดิม วันที่ 22 มิถุนายน รัฐบาลอังกฤษปรับโควตาให้ผู้ชมเข้าสนามได้ร้อยละ 75 ของความจุทั้งหมด นั่นหมายความว่าจะมีผู้ชมในสนามถึง 60,000 คน เพื่อเป็นการพิสูจน์มีการฉีดวัคซีนในประเทศอย่างสมบูรณ์ แฟนบอลจากอิตาลีได้รับสิทธิ์เข้าชมเกม 1,000 ที่นั่ง โดยทุกคนต้องได้รับการตรวจโควิด-19 ก่อนเข้าประเทศ และต้องอยู่ในประเทศไม่เกิน 12 ชั่วโมงพร้อมเดินทางไปยังสนามตามรูปแบบที่กำหนดไว้